– Her ser du det har brent i ein ring rundt bålplassen. Det er berre flaks at det slutta å blåse og at denne skogbrannen ikkje blei veldig stor.

Odd Ellingsen, sjef for førebyggande avdeling i Drammensregionens brannvesen, viser oss staden brannvesenet rykka ut til torsdag kveld og jobba heile natta for å sløkkje.

Speidarhytte meter frå å brenne ned

Langt inne i skogområdet, Krokskogen, på ein bålplass ved ei speidarhytte starta brannen etter all sannsyn av at turgåarar ikkje klarte å sløkkje bålet dei hadde tent opp ordentleg.

– Dei har sannsynlegvis prøvd å sløkkje bålet, men når det er så tørt som det er i bakken nå, går varmen ned under bålet og blir liggande der nede. Det kan sjå sløkt ut etter at ein har helt på vatn, men gnistane kan kome tilbake, forklarer Ellingsen.

Brannvesenet må ofte halde på med ettersløkking i fleire dagar når det er så tørt som nå. Denne veka blussa ein skogbrann opp igjen fleire dagar etterpå. Foto: Anette Skafjeld / NRK

Han er sjokkert og forbausa over at turgåarar kan finne på å tenne opp bål midt i skogen i den situasjonen me er inne i. Brannvesen i heile Sør-Noreg har i fleire veker å nå ut med informasjon til folk gjennom alle kanalar, at ein ikkje kan vere forsiktig nok.

Bålforbud Ekspandér faktaboks I Norge er det et generelt bålforbud fra 15. april til 15. september. I denne perioden er det forbudt å tenne opp bål og grill (også engangsgrill) i eller i nærheten av skog og annen utmark. Totalt bålforbud: Hvis skogbrannfaren er høy kan brannvesenet lokalt legge ned totalforbud mot å gjøre opp ild utendørs. I praksis betyr et slikt totalforbud at du ikke har lov til å grille eller tenne bål verken i skog, annen utmark eller på stranden. Du kan heller ikke bruke bålplasser når det er totalforbud. Er det lov med bål på sankthans? Brannvesenet i den enkelte kommune kan gi dispensasjon fra bålforbudet hvis du søker om dette. Mange kommuner gir for eksempel tillatelse til å brenne sankthansbål i nærheten av sjø eller vann. Sjekk alltid hvilke regler som gjelder for din kommune før du tenner bål. Kilde: sikkerhverdag.no

– Graset er som krut

Likevel har fleire skogbrannar i Buskerud denne veka starta opp av uvettig bålbrenning. Sjølv om det kan føre til store bøter og i verste fall fengsel om fylgjene av ein eventuell skogbrann blir store.

Slik såg det ut i marka dagen etter at skogbrannen. Foto: Anette Skafjeld / NRK

– Eg hadde faktisk ikkje trudd det var mogleg. At folk kunne finne på å tenne bål nå, er nesten ikkje til å tru. Det tørre graset er nesten som krut nå, seier Ellingsen mens han viser oss graset.

Skogbrann - hva gjør jeg? Ekspandér faktaboks Varsle brannvesenet på nødnummer 110 Start slokkingsarbeidet hvis det er mulig Fordel slokkingsinnsatsen langs ildens flanker Sørg for vakthold og tilstrekkelig etterslokking Slokking av skogbrann er farlig arbeid. Vær svært forsiktig og ta aldri sjanser! KILDE: Direktoratet for samfunnssikkerhet og beredskap

Brannvesenet i Drammen, Kongsberg og Modum prøvde seg igjen i går med ei ny pressemelding. Det er tydeleg for dei at dei ikkje kan gje seg med å spreie informasjon om kor farleg det kan vere å fyre opp bål eller eingongsgrill.

Laster Twitter-innhold Kunne ikke laste innhold, men du kan gå til twittermeldingen.

– Det spreiar seg ekstremt fort nå, og det er så store verdiar som står på spel. Båltenning som her er straffbart og hadde det skjedd nokre timar seinare kunne det tatt lang tid før me fekk beskjed og fekk starta sløkkearbeidet.